**MINISTERUL MEDIULUI, APELOR ȘI PĂDURILOR**



**ORDIN**

**nr. din**

**privind aprobarea Planului** **de management al** **Parcului Natural Văcărești**

Având în vedere Referatul de aprobare nr. DB/140457/31.01.2025 al Direcţiei Biodiversitate,

Luând în considerare Decizia etapei de încadrare nr. 1/07.02.2024 emisă de Agenția pentru Protecția Mediului București, Hotărârea Consiliului Științific al Parcului Natural Văcărești nr. 3/31.10.2023 și Minuta ședinței extraordinare a Consiliului Consultativ al Administrației Parcului Natural Văcărești din data de 14.12.2023,

În temeiul prevederilor art. 21 alin. (21) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările și completările ulterioare, ale art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 13 alin. (4) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare,

**ministrul mediului, apelor și pădurilor emite următorul**

**O R D I N**

**Art. 1** Se aprobă Planul de management al Parcului Natural Văcărești, prevăzut în anexa care face parte integrantă din prezentul ordin.

**Art. 2** La data intrării în vigoare a prezentului ordin se abrogă Ordinul ministrului mediului, apelor și pădurilor nr. 1136/2023 privind aprobarea Regulamentului Parcului Natural Văcărești, publicat în Monitorul Oficial al României, Partea I nr. 422 din 17 mai 2023.

**Art. 3** (1) Raporturile și situațiile juridice născute în temeiul Ordinului ministrului mediului, apelor și pădurilor nr. 1136/2023 privind aprobarea Regulamentului Parcului Natural Văcărești dar care nu și-au produs efectele în întregime până la data intrării în vigoare a prezentului ordin, sunt supuse dispozițiilor legale care le-au instituit, numai în măsura în care a fost demarată aplicarea dispozițiilor cuprinse în Regulamentul Parcului Natural Văcărești.

(2) În cazul în care, la data intrării în vigoare a prezentului ordin, aplicarea dispozițiilor cuprinse în Regulamentul prevăzut la alin.(1) nu a fost demarată, raporturile și situațiile juridice născute în temeiul Ordinului ministrului mediului, apelor și pădurilor nr. 1136/2023 sunt valabile până la intrarea în vigoare a prezentului ordin.

**Art. 4** Prezentul ordin se publică în Monitorul Oficial al României, Partea I.

**MINISTRUL MEDIULUI, APELOR ȘI PĂDURILOR**

**Mircea FECHET**